**LIDL NAJAVIO OTKUP MILION LITARA MLEKA OD DOMAĆIH PROIZVOĐAČA**

**Kompanija Lidl Srbija pokrenula je otkup velikih količina mleka od domaćih proizvođača, kako bi pružila dodatnu podršku srpskim poljoprivrednicima i lokalnoj mlekarskoj industriji.**

U saradnji sa dugogodišnjim partnerom, Mlekarom Ub, Lidl će u narednim nedeljama otkupiti oko milion litara mleka od domaćih farmera. Ova sirovina će se prerađivati u UHT (dugotrajno) mleko i plasirati na police širom Srbije pod prepoznatljivim brendom Pilos. Ovim potezom Lidl još jednom potvrđuje partnerski odnos koji godinama gradi sa lokalnim dobavljačima, posebno imajući u vidu da su svi artikli dugotrajnog i svežeg mleka u Lidlovom asortimanu domaćeg porekla, tj. od lokalnih dobavljača i proizvođača.

„*Izuzetno smo zahvalni kompaniji Lidl Srbija na brzoj reakciji i podršci domaćim proizvođačima mleka. Mlekara Ub već godinama uspešno sarađuje sa Lidlom, a ovakvi potezi potvrđuju da zajedno gradimo stabilan i održiv sistem snabdevanja u kojem domaće mleko ostaje u domaćim pogonima i stiže do potrošača širom Srbije. Svakodnevno otkupljujemo mleko od 840 kooperanata, sa kojima smo izgradili stabilne poslovne odnose. Ponosni smo što se mleko prerađeno u našoj mlekari, u formi UHT mleka pod brendom Pilos, na tržištu prepoznaje kao kvalitetan proizvod domaćeg porekla“, izjavili su iz Mlekare Ub.*

Osim širokog asortimana mleka, potrošači u Lidlu mogu pronaći i druge specifične mlečne proizvode srpskog porekla koji za Lidl proizvode domaći dobavljači. Među njima se izdvajaju: probiotski jogurt i kefir, grčki tip jogurta i domaći mileram mlekare Kruna, kao i jogurt, pavlaka i drugi mlečni proizvodi lokalnih partnera.

Ključna snaga kompanije Lidl Srbija oslikava se kroz snažnu saradnju sa lokalnim dobavljačima koji svoje sirovine nabavljaju sa srpskih pašnjaka i od domaćih poljoprivrednika.

„*Podrška domaćoj privredi i lokalnim proizvođačima jedan je od temelja poslovanja kompanije Lidl u Srbiji. Zato smo odmah reagovali i kroz našeg pouzdanog partnera Mlekaru Ub pokrenuli otkup dodatnih količina mleka. Važno nam je da potrošači znaju da svaki put kada u Lidlu kupe dugotrajno mleko, grčki tip jogurta, kefir ili mileram, kupuju proizvod koji je proizveden u Srbiji, od srpskog mleka. Nastavićemo da ulažemo u razvoj lokalnih dobavljača, kako kroz prodaju na lokalnom tržištu, tako i kroz mogućnosti za izvoz na tržišta regiona“*, izjavila je **Marija Kojčić, rukovodilac Sektora korporativne komunikacije Lidl Srbija.**

Pored mogućnosti za proširenje proizvodnih kapaciteta, sertifikacije i unapređenja kvaliteta proizvoda lokalnih dobavljača, značaj saradnje sa Lidlom za lokalne proizvođače često prevazilazi granice Srbije. Zahvaljujući širokoj prodajnoj mreži ovog internacionalnog trgovinskog lanca, lokalni dobavljači mlečnih proizvoda uspešno izvoze svoje artikle na tržišta Hrvatske, Mađarske, Slovačke, Bugarske i Češke. Na ovaj način, srpski mlečni proizvodi postaju prepoznatljivi širom regiona i Centralne Evrope, čime se dodatno jača konkurentnost domaće poljoprivrede.

**O Lidlu**

Kompanija Lidl, kao deo nemačke Švarc grupe (Schwarz Gruppe), jedan je od vodećih prehrambenih trgovinskih lanaca u Nemačkoj i Evropi. Sa oko 12.600 prodavnica i više od 230 distributivnih i logističkih centara u 31 zemlji, broji ukupno više od 382.400 zaposlenih širom sveta. Jednostavnost i usmerenost na procese određuju svakodnevne aktivnosti u prodavnicama, regionalnim distributivnim centrima i nacionalnoj centrali Lidla. Istovremeno, Lidl kroz svoje aktivnosti preuzima odgovornost za ljude, društvo i planetu. Za Lidl, održivost znači svaki dan iznova ispunjavati svoje obećanje o kvalitetu. Učinak, poštovanje, poverenje, čvrsto na zemlji i pripadnost Lidlove su korporativne vrednosti koje su srce korporativne kulture i oblikuju svakodnevno poslovanje čineći osnovu uspeha. Kompanija Lidl je u 2024. fiskalnoj godini ostvarila prodaju od 132,1 milijarde evra, vrednujući najbolji odnos cene i kvaliteta za svoje potrošače, dok su ostale kompanije u sastavu Švarc grupe zabeležile ukupni prihod od 175,4 milijarde evra u istom periodu.

Lidl je u Srbiji svoje prve prodavnice otvorio u oktobru 2018. godine i trenutno ima 84 prodavnice u 49 gradova širom zemlje. Ima dugoročne planove sa ciljem da potrošačima širom Srbije ponudi jedinstveno iskustvo kupovine i najbolji odnos cene i kvaliteta, po čemu je prepoznat u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ šestu godinu zaredom i „Top Employer Europe” osmu godinu zaredom.

**Kontakt za medije:**

Tamara Ivankovic, Represent, Email: [tamara.ivankovic@represent.rs](mailto:tamara.ivankovic@represent.rs); Mob: +381 63 384 047

Đorđe Odavić, Represent Communications, Email: [djordje.odavic@represent.rs](mailto:djordje.odavic@represent.rs); Mob: +381 62 154 21 58

Tijana Đorđević, Represent, Email: [tijana.djordjevic@represent.rs](mailto:tijana.djordjevic@represent.rs); Mob: +381 64 94 88 833

Jasmina Stakić, Represent, Email: [jasmina.stakic@represent.rs](mailto:jasmina.stakic@represent.rs); Mob: +381 69 2980 839

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)